Kalfie vrek na hy in mik van boom vassitFoto: www.rhinoconservation.org Die kalf, wat drie weke oud was, het vir horingstropers weggehardloop nadat hulle hom met ‘n panga oor die kop gekap het op ’n plaas in Assen, buite Brits. Hy het enkele meters van waar sy ma geskiet is, met sy kop in die mik van ‘n boom beland. Die kalfie se kop was erg geswel en dit het ure geneem om hom uit die mik te bevry. Hy is Saterdagoggend aan sy beserings dood. Die kalf se ma, Alpha, is in die kop en hart geskiet en haar horing is verwyder.